MATAPOS ANG 35 PANALO, 46 NA POLE, AT 3 WORLD TITLE,
INIWAN NA NI SENNA ANG MCLAREN AT TINANGGAP ANG DEAL MULA SA WILLIAMS.
Tingnan mo nga naman! Bumilis pa siya sa isa na namang sector!
At totoo nga, provisional pole na 'yon para kay Ayrton Senna!
Grabeng lap…
IMOLA, ITALY 1994
BIYERNES DALAWANG ARAW BAGO ANG KARERA
Magaling, Ayrton. Sa ngayon, P1 na.
Problema 'tong sasakyan, Frank.
Alam mong hindi na 'yan pasok sa bagong regulasyon.
-Kailangan pa ng oras… -Alam ko.
Wala pa tayo ni isang puntos ngayong taon.
Hindi, Andrew. Di ko pa siya nakakausap.
Hindi na niya ako kinakausap mula no'ng sinulat ko 'yong article.
Alam kong ilang taon na, pero…
Kung nanalo 'yong retiradong French nang pitong beses sakay ng Magic Carpet,
siguradong maipapanalo ni Senna lahat ng 16 na race last year.
Tatawag uli ako. Sige.
Wag kang mag-alala, Laura. Di naman ako sobrang tutol sa sinabi mo.
Pero naipanalo ko pa rin 'yong pitong karera at championship.
Laban kay Senna.
-Di biro 'yon, di ba? -Oo naman.
So, ano'ng masasabi mo tungkol sa retiradong French na 'to
na kasama mo na sa paddock?
Promising.
Gusto ko 'yan.
BRAZILIAN RACING DRIVER NG JORDAN
-Boss, kumusta? -O, Rubens.
-'Musta na? -Good lap time.
Oo, pero mas mabilis pa sana.
Di nakakatulong 'yong sasakyan. Lalo na 'tong track.
Parang rally, di ba, boss?
Bako-bako.
Sige, good luck. Agawin mo sa 'kin 'yong pole position.
Tumatama pa rin ang kamay mo sa cockpit?
Lumipat ka sa Williams mula McLaren para maging champion uli.
Pero di kayo tipo ng team na aasahan mong mananalo.
Interview ba 'to?
Sumusulat ako ng article tungkol sa 'yo. Sa career mo.
Umpisa sa go-kart.
Magandang simula nga 'yon.
Pero ba't ka magsasayang ng oras sa masamang ehemplo?
Lumaki akong naririnig ang ugong ng mga makina sa Norfolk.
Alam ko kung ikaw ang nasa track.
E di, alam mo kung may pagkakaiba.
Unfair na lamang?
Ikaw ang reporter.
Binago nila 'yong regulasyon. Bawal na ang electronic driver aids.
-Para dehado ka? -Hindi.
Dehado lahat do'n.
Kahit Benetton?
Meron ang kalaban mo. Ikaw, wala. Hindi patas 'yon.
Di 'to tungkol sa panalo o pagkatalo.
-Pero natatalo ka na. -Hindi tungkol sa 'kin 'to.
Di lang nagpapabilis ang electronic aids, karagdagang safety 'yon.
Napakahalaga no'n,
lalo na sa bako-bakong track na walang run-off area.
Masyadong delikado.
Pero makikipagkarera ka pa rin.
-Gusto kong maging kampeon, e. -Kahit 20 points behind ka?
Laging may susunod na karera.
Napakalakas ng pagbangga ni Barrichello sa bilis na 225 kph sa Variante Bassa.
Maaaring malala ang tama niya sa aksidenteng ito.
Matinding aksidente ang nangyari sa Brazilian driver…
Wala pa rin tayong update sa kondisyon ni Rubens Barrichello.
Ang Brazilian driver ng Jordan
ay ginagamot na ni Dr. Sid Watkins, chief physician ng F1, at ng kanyang team.
Si Rubens?
Sid!
EPISODE 6 TIME
CHIEF PHYSICIAN NG FIA
'Musta, boss?
Kumusta, Rubens?
Sinubukan kong mag-fifth gear sa Variante Bassa.
Nagkamali ako.
Wala kang kasalanan.
Gagaling din siya.
Mabuti na lamang at hindi malala ang tama ng Brazilian na driver.
Huling araw na ngayon ng qualifying sa Imola.
SABADO ARAW BAGO ANG KARERA
Huling pagkakataon na ito para makasungkit ng magandang spot sa starting grid.
Uy.
-Nandito si Niki? -Wala.
Ayrton!
-Nakausap mo si Rubens? -Oo.
In shock pa siya, pero bubuti din ang lagay.
-Lalaban ba siya bukas? -Hindi.
Lahat tayo nagulat.
Pero tuloy-tuloy pa rin ang lahat.
Parte 'yon ng palabas, di ba?
Tanda mo pa no'ng bumangga si Berger dito?
Nagliyab siya.
Kinansela ba nila 'yong karera? Hindi.
E, no'ng bumangga si Donnelly ilang taon na ang nakakaraan? Hindi rin.
O no'ng muntik nang mamatay si Niki.
Alam mo naman dito, pare. Laging tuloy ang karera.
Mismo.
Kasi tayo naman 'yong nasa track, hindi sila.
Oo, at nagbabayad ako para makasali. Mahal 'yon.
Sige, una na 'ko.
Kailangan kong hanapin si Niki.
Sige.
Napansin mo 'yong track?
Ang pangit ng aspalto.
'Yong bago mag-corner lang ang mga ni-resurface nila.
Oo, at isisisi nila kalaunan kay Rubens. Kahit ang taas na ng kerbs.
Niki.
Kailangan nating buoin uli 'yong drivers' association.
THREE-TIME F1 CHAMPION AT FERRARI ADVISOR
Pag ginawa natin 'yon, ikaw dapat ang presidente.
"Resulta 'yon ng tangang pagdedesisyon ng mga politiko."
Sinabi mo mismo 'yon sa press conference sa Suzuka.
Ayrton,
man of action ka.
Hindi ka nanloloko ng tao.
E, ikaw no'ng '76?
Sumuko ka pagkatapos ng first lap.
Pagkatapos ng pinagdaanan ko no'ng taong 'yon?
Hindi na.
Ba't ko itataya ang buhay ko para sa title?
Minsan, tayo dapat ang magdesisyon kung makikipagkarera tayo.
Hindi sila.
Kahit kailan di ako nagsisi.
Salamat.
Isang buwan na nating ginagawa 'to.
Bakit ba wala pa tayong magandang setup?
Data mula Interlagos at Okayama ang ginagamit mo.
-Di ba? -Oo.
Kung tuloy tayo sa babaguhin, lahat ng maidadagdag sa balance,
kabawasan sa downforce.
-Basta magka-balance lang. Ako na sa iba. -Babagal ka sa mga corner.
Unpredictable masyado ang sasakyan.
Baka umikot ulit. Gaya ng nangyari sa Brazil.
At kung di ko matapos 'yong karera, hanggang doon na lang talaga.
Uubra 'to.
Sige na.
Naku po!
Grabeng pagbangga!
-Ang Simtek MTV ni Roland Ratzenberger… -Shit.
…ay tila nawalan ng rear wing sa Villeneuve corner.
Bumangga nang napakabilis!
Tahimik ang mga manonood dito sa Imola.
Wasak na wasak ang sasakyan ng Simtek.
MTV SIMTEK FORD PIT AREA TEAM NI RATZENBERGER
-Atras na lang po. -Pwede si…
Miss! Please, wag ngayon.
Ayrton!
Frank, Damon. Guys, tapos na ang practice.
Isara na natin ang pit.
SECOND DRIVER NG WILLIAMS
Damon. Mag-helmet ka at sumakay ka na.
-Di ikaw ang magdedesisyon, Frank. -So, desisyon mo?
Team ko pa rin 'to, Ayrton!
Hindi ako babalik sa track ngayong araw.
Kahit bukas, di ko alam kung lalaban ako.
Nakita mo si Ratzenberger?
Sige, tama na. Ngayong araw lang!
Gusto kong kontrolin mo ang sarili mo sa drivers' briefing bukas.
Galvão, siguradong ramdam ng bawat driver ang iniinda ni Ratzenberger.
Sana lang kasinsuwerte niya ako.
Wala pa tayong opisyal na impormasyon,
ngunit sa kasamaang palad, base sa nakita namin sa screen,
mukhang kritikal siya.
Sinabi na ng Williams na di sila babalik sa track.
Desisyon na siguradong may kinalaman si Senna,
na pumunta sa crash site bilang kinatawan ng mga driver…
Out na rin ang Benetton.
Kapapasok lamang. Out na rin ang Benetton.
Kaaanunsiyo lang ng Benetton na di na sila babalik sa track.
Schumacher at Senna,
dalawang main championship contender ng season.
Magsasantabi muna ng kanilang rivalry
at di na susubok na pagandahin ang kanilang qualifying time.
Nando'n ako no'ng '82 no'ng bumangga si Villeneuve.
Ako rin.
Nasa F2000 ako.
Bata pa ako.
So, kinabukasan, pumunta ako sa track. Ni hindi inisip na sumuko sa karera.
Pero mali ang nangyari dito.
Ang nangyari kay Rubens at Ratzenberger, di na dapat mangyari 'yon.
Mali ang lahat. Mga sasakyan, regulasyon, 'tong track…
Sinabi ni Niki 'yong tungkol sa pagbuo uli sa drivers' association.
Oo. Kinausap ko siya.
Tingin niya, ako dapat ang mag-president. Pero di para sa 'kin 'yon.
Ikaw ang naisip ko.
Ang galing ko sigurong president. Pinakamagaling siguro.
Pero gaya ng dati, laging tama ang boring na si Niki.
Ikaw dapat.
Bata ka pa no'ng nagsimula ka,
kaya ikaw ang pinakamaalam.
Tingnan mo 'yong nangyari ngayon, Ayrton.
Ikaw ang nagpahinto sa qualifying.
Ngayon, lagot na naman ako sa Federation.
Saka 20 points behind ako sa championship.
-Di ko pwedeng balewalain 'yon. -Sige na, oo na.
Di patas 'yong laban kay Schumacher?
-Hindi. -Hindi.
'Yong electronic aids…
At kung paano nila binago 'yong rules,
kalokohan 'yon.
Siyempre, hindi aandar 'yong mga sasakyan nang walang electronics.
Hindi nila alam kung gaano kadelikado.
Alam nila.
Alam mo, nakipagkarera ako last year gamit ang mga 'yon.
Siyempre, pinapayagan pa ng regulasyon noon.
Pagkakataon mo na sana ngayong taon.
Pero ayaw nilang ipagamit sa 'yo 'yong magic carpet.
Sila at ikaw.
-Ako? -Oo.
Kung di ka nag-veto, nakasama sana kita last year.
Hindi.
Alam mo 'yan.
Dapat vineto rin kita noong '88 sa McLaren.
Balik ka, Alain.
Natutuwa akong talunin ka lagi sa karera. Na-miss ko 'yon.
Hindi, di na ako pwedeng bumalik. May trabaho na ako.
Kailangan kitang siraan sa TV.
Hindi, ang talagang gusto ko…
Mas makasama na ang pamilya ko.
Nagtatapos ang lahat. Hindi maiiwasan 'yon.
Ikaw? Ano'ng plano mo kapag nagretiro ka na?
Hindi ako magreretiro.
Tinutulungan ako ng ate kong mag-organize ng institute na nakatutok sa edukasyon.
Kailangan ng mas maraming oportunidad ng mga bata sa Brazil, kaya…
So, mabuti ka palang tao?
Di lang gano'n kabuti sa 'kin?
Gagawin ko ang lahat para tulungan ka sa drivers' association.
Salamat.
Sige, una na 'ko.
Inanunsiyo ng sports media mogul na magiging marangal ang kanyang gobyerno.
Nang tanungin kung ibebenta niya ang kanyang mga negosyo
para matutukan niya ang politika…
SA LAP 21, MAGKASAMA SILANG PUMASOK SA PIT.
SENNA CHAMPION: MASAMANG EHEMPLO?
NOONG 1990, TINANONG KO SA ISANG ARTIKULO:
MASAMANG EHEMPLO BA SI SENNA?
ANG SAGOT AY HINDI.
Sa mas malungkot namang balita…
SA 30 TAON NIYA BILANG RACING DRIVER, SI AYRTON SENNA
Idineklara nang patay si Ratzenberger,
walong minuto pagkatapos dumating sa ospital.
Sa kabila ng pagpanaw ng Austrian driver,
kinumpirma ng mga race official na tuloy pa rin ang karera bukas.
Labindalawang taon na nang huling may namatay sa Formula 1 Grand Prix,
nang si Riccardo Paletti…
Napanood ko 'yong aksidente sa TV.
-Nakakatakot. -Wag mong masyadong isipin 'yon, okay?
Dederetso ako sa Lisbon.
Paglapag ko, pupunta ako diyan.
-Kisses. Bukas na lang. -Kisses, Dri.
Miss na kita.
Natatakot si Adriane.
Masyado siyang nag-alala sa aksidente ni Rubinho, tapos ngayon…
Lahat, natatakot.
Ikaw ba?
Lalaban ka bukas?
Trenta'y kuwatro na ako, Galvão.
Di na ako bata.
Di ko kayang balewalain 'yon at magpanggap na walang nangyari.
Kailan ka nambalewala?
Sige, aakyat na ako.
Tingnan mo, 'yong gringa.
Nakikibalita na naman.
Wala akong room number niya. Gusto ko lang iwan sa desk.
Buonasera.
Pakuha ako ng susi ko.
-Di ka talaga sumusuko, ano? -Parang ikaw.
-Grazie. -Sige po.
May tanong lang ako para matapos na 'yong article ko tungkol sa 'yo.
Isa lang.
Nasa tape ang tanong.
Unang beses kong naisipan na wag sumali, Ma.
Beco, no'ng nagsimula ka sa Toleman,
sinabi mong gusto mo lang maging Formula 1 champion,
tapos titigil ka na.
Pero alam kong hindi.
Kailangan mong makipagkarera.
Gano'n ka talaga.
Pero higit ka pa do'n, anak.
Higit pa talaga.
Narinig mo?
-Salamat, Ma. -Anak?
Pa. Nandiyan ka?
Gusto ko lang makinig. Kumusta 'yong sasakyan?
Ano, e…
-Magagawan na ng paraan. -Mabuti.
Mag-iingat ka, anak.
Kayo rin, Pa.
Becão…
Ikaw ang pinakamagaling na driver sa mundo.
Wala kang dapat patunayan sa kahit na sino.
Gawin mo ang tingin mong tama, gaya ng lagi mong ginagawa.
Good night.
Good night, Pa.
MAY 1, 1994
ARAW NG KARERA
Lahat tayo…
ay nalulungkot sa sitwasyong ito.
Ang harapin ang ganitong trahedya,
hindi 'yon madali.
Nawalan tayo ng kasama.
Si Roland Ratzenberger.
PRESIDENTE NG FIA HUMALILI KAY JEAN MARIE BALESTRE
Pero nasunod lahat ng safety regulation. Sinisiguro ko 'yon.
Mula nang maging presidente ako last year,
sinikap namin na paigtingin ang safety at nakapagpatupad na ng mga pagbabago.
Pero…
laging nandiyan ang panganib.
Walang hindi nakakaalam no'n dito.
For better or worse, ito ang sport natin.
Naiintindihan kong maselan ang sitwasyong ito,
pero kailangan nating umusad.
Kaya naman nagdesisyon kami na magpapatuloy ang karera ngayong araw.
Naniniwala ako na ito ang tamang desisyon sa kasulukuyan.
Tingin ko, pagkakamali kung rerepasuhin ang rules and regulations
nang hindi sinusuri nang maigi ang nangyari.
Ngayon…
Tungkol sa restart procedure,
naipaalam na sa mga track steward ang technical issue sa…
-Gusto nating malaman ang katotohanan… -Max.
Susunod ako.
Ayrton, ano'ng maitutulong ko?
Alam kong parte ng motor racing ang panganib.
Pero kailangan gawin natin ang lahat para maging ligtas.
At sa bagong rules na 'to…
Lahat ng pagbabago ay aprubado ng teams at drivers last season.
Patapusin mo muna ako.
Please, wala na tayo sa briefing room.
Tayo na lang. Okay?
-Ano'ng gusto mo? -Kailangang pakinggan n'yo kami.
-Nakikinig kami. -Hindi.
Simula Okayama, sinusubukan na namin na sabihin 'yong mga problema.
Bago pa 'yon, actually.
At ilang aksidente na, malalang aksidente, ang nangyari sa testing ngayong taon?
Lehto, Hill, Alesi. Ngayon, si Barrichello at Ratzenberger.
Pinupuna mo ang mga patakaran, pero labag ka nang labag sa regulasyon.
Tandaan mo,
under ka ng suspended two-race ban dahil sa inasal mo last year.
So, ano'ng minumungkahi mo?
Ipagpaliban n'yo ang karera.
Kanselahin ninyo. Para di malimot ang pagkamatay niya.
Tuloy ang karera, Ayrton.
Pero walang driver ang pinipilit lumaban.
MTV SIMTEK FORD PIT AREA TEAM NI RATZENBERGER
Itong mga sugat na 'to…
Parang ayaw gumaling. Naging bahagi mo na.
Alam ko.
Walang nangyari sa naging adjustments sa manibela.
Laging sumasagi ang mga kamay ko sa gilid ng cockpit.
Sana may nagawa ako para sa kanya.
Ayrton, may naligtas ka nang buhay.
Patuloy na nakakapagkarera si Comas dahil sa ginawa mo no'ng '92.
At kahanga-hanga ang magligtas ng buhay.
Araw-araw mong ginagawa 'yon.
Sa kasamaang palad, hindi.
May ilan na akong binigo.
Three-time world champion ka, at pinakamabilis na driver sa Formula 1.
Ano pa'ng kailangan mo?
Ganito na lang.
Ba't di tayo magretiro at mangisda na lang?
Parang sa mga bakasyon.
Pwede tayong mangisda o gawin ang kahit na ano.
Mas makakasama mo ang girlfriend mo. Ano sa tingin mo?
Hindi ko kaya, Sid.
Kung di mo kayang huminto, siguruhin mong may maganda kang dahilan.
Nang magsimula akong isulat ang tungkol sa 30-year career mo,
nagdesisyon akong magsimula sa umpisa, sa go-karts.
Pero siguro panahon na para pag-isipan ang kasalukuyan.
At sumilip sa hinaharap.
Tatlumpung taon matapos kang bigyan ng go-kart ng papa mo,
Sampung taon sa Formula 1. Tatlong world title.
Bakit nakikipagkarera ka pa rin?
Ayrton.
Ito ba 'yong pinapakuha mo?
Mas maganda sa green at yellow na basahan mo.
Salamat.
Di mo ba sasabihin kung saan mo gagamitin?
Kung ito lang ang paraan para makinig sila,
ipapanalo ko ang karera at dadalhin ko 'to sa podium.
Lalaban ako para kay Ratzenberger.
Ito ang sasabihin ko, Ayrton.
Kapag tinanggap mo ang alok ng Ferrari,
karangalan sa aming lahat 'yon.
Hindi pwede, Niki.
Di ko magagawa 'yon kay Gerhard.
Nagawa na niyang maging first driver.
-Di ko na siya pwedeng gawing second uli. -Kalokohan.
Di ako magchi-cheer para sa 'yo.
Pero sana maganda ang karera mo.
Diyan ka lang!
Tumigil nga kayo! Hay, naku.
Bruno, Paula! Kung tatakbo kayo, lumabas kayo.
Ipapalabas lang ba nila kapag nagsimula na?
Ang kulit ng mga batang 'to ngayon.
Naaalala mo pa no'ng kaedad nila si Beco, Zaza?
Para siyang munting buhawi.
Live na tayo para sa buong Brazil,
kino-cover ang Imola Grand Prix,
ang pangatlong karera ng 1994 season.
Nasa pole position si Senna.
Unang panalo ang habol niya pagkatapos mabigong maka-score
sa unang dalawang karera
na naipanalo ni Michael Schumacher na naka-Benetton.
-Laura Harrison? -Oo.
Galing kay Ayrton.
Salamat.
So, live ngayon si Ayrton Senna mula sa track, sa radyo.
Hello? Hello, Ayrton!
Kampante ka ba na maganda ang magiging karera mo ngayon?
Sana maging maganda para sa lahat.
At gusto ko munang samantalahin ito
para batiin
ang mahal kong kaibigan, si Alain.
Kasama niya kayo.
Miss ka na namin, Alain.
Higpit pa.
Alain, nakausap mo si Senna bago ang karera, di ba?
Oo, nakausap ko si Ayrton
at nag-aalala siya sa kondisyon ng track.
Pareho kami ng opinyon.
Isa na namang napakalalang aksidente.
Nawasak ang Lotus ni Pedro Lamy.
Simula pa lang, aksidente na.
Sina Lamy at Lehto. Papunta na ang safety car.
Gaano kasama?
Dalawang gulong ng sasakyan ni Lamy ang lumampas sa bakod papunta sa mga tao.
Ayos lang sila. Ayos lang.
Lubhang mapanganib ang weekend na ito sa Imola.
Track cleanup. Mga dalawang lap pa para sa restart.
Ikaw ang in charge.
Pero kinakausap ka ng sasakyan.
Ginagalaw ng manibela ang steering column na nagpapaikot sa gulong sa lupa.
Kaliwa, kanan.
Saka, anak,
nahahawakan mo rin ang lupa.
Ang buhangin, aspalto.
Damhin mo.
Wala na ang safety car.
Naka-pole si Ayrton Senna sa unang dalawang karera ng taon,
ngunit si Schumacher ang panalo sa mga 'to at nangunguna sa championship.
Ngayong araw, dito sa Imola, nanguna na naman si Senna,
at sinusubukang depensahan ang lead niya sa karera
mula sa German na naka-Benetton.
Papunta na sa straight si Senna.
Tapos na ang anim na lap!
Mas pinapaingay pa niya ang kanyang Renault engine
laban sa Ford ni Schumacher.
Ito na ang pinakamabilis na bahagi ng track.
Aabot na sila sa 330 kph!
Bumangga nang napakatindi si Senna!
Si Ayrton Senna…
Sobrang lalang pagbangga.
Bumangga si Senna. Lumihis siya pakanan sa Tamburello corner.
Mukhang bigo siya sa kanyang pagliko.
Lumihis siya sa track…
…at bumangga sa pader.
Lumihis siya sa track. Isang malubhang aksidente dito sa Imola.
…sa Maggiore Hospital sa Bologna…
…dinala sa Maggiore Hospital…
Malubhang-malubha ang kondisyon ni Senna.
Ayon sa balitang natanggap namin, ang kondisyon ni Senna…
….ay kritikal.
Patay na si Ayrton Senna da Silva.
Ito ang opisyal na pahayag mula sa Maggiore Hospital
dito sa Bologna.
Balita na kailanma'y hindi namin ninais iulat.
Pumanaw na si Ayrton Senna.
Si Ayrton Senna ang pinakamahusay na driver
sa kasaysayan ng grand prix racing.
Walang makakapantay sa kanya sa sport na ito,
at napakaganda ng personality, di lang bilang driver, kundi tao.
Nitong 2:16 p.m., pumanaw si Ayrton Senna sa Imola circuit.
Isa sa pinakamahuhusay na driver sa kasaysayan ng F1.
Malagim na weekend para sa Formula 1.
Ang Brazilian driver na si Ayrton Senna, nasawi sa malagim na aksidente.
No'ng makita ko 'yong pagbangga…
di ko kinayang ituloy 'yong report ko.
Ngayong araw, nagpaalam ang Brazil sa idolo nitong si Ayrton Senna.
Hindi lang siya three-time world champion. Nagpapaalam din sila sa isang bayani.
Pamamaalam sa taong taas-noong nagwagayway ng bandera ng Brazil
sa naglalakihang podium.
Wala na ang isa sa pinakamahuhusay sa Formula 1.
Nawalan na ng ningning ang araw ng Linggo para sa buong bansa.
Ole, ole, ole, ola
Senna, Senna
Ole, ole, ole, ola
Senna, Senna
SENNA HABAMBUHAY MAHAL KA NAMIN
MAMI-MISS KA NAMIN SENNA
Racing driver ako.
Tingin ko, bago pa ako nakasakay sa kotse,
alam ko nang ipinanganak ako para dito.
Mula nang bata pa ako,
pakiramdam ko masyadong mabagal ang mundo para sa akin.
Parang iba ang pandama ko pagdating sa lahat ng bagay.
Lalo na sa oras.
Sabi ni Mama, di ako natutong maglakad,
natuto akong makipagkarera.
Tawag niya sa 'kin noon, "munting buhawi."
Isang araw, sumakay ako sa go-kart na ginawa ng Papa ko para sa akin.
Doon ko talagang nahanap ang sarili ko.
Ako lang mag-isa, 'yong sasakyan…
at 'yong track.
Ako lang at ang oras.
Ayun lang. Racing driver ako.
At para sa isang racing driver, laging kalaban ang oras.
Pero hindi lang oras ang kalaban.
Di maipaliwanag 'yong saya.
Adventure, adrenaline.
Purong karera.
No'ng bata ako, gusto ko lang makipagkarera
at manalo para sa sarili ko.
Pero tingin ko, pagkatapos ng 20 taong pakikipagkarera,
natutunan kong walang nananalo nang mag-isa.
Kaya hindi ako tumigil.
Dahil kapag nasa sasakyan ako, alam kong di ako nag-iisa.
Talagang masuwerte ako. Naging maganda ang buhay ko.
Pero lahat ng naabot ko ay dahil sa dedikasyon at pagsusumikap…
at sa matinding pagnanais na maabot ang gusto ko.
Pagnanais na manalo. Manalo sa buhay, di bilang racing driver.
At sa inyong lahat na nanonood ngayon
ang masasabi ko, sinuman kayo,
anumang katayuan ninyo sa buhay,
mula sa pinakamayaman hanggang sa pinakamahirap,
pagsikapan ninyong maging malakas at determinado,
gawin ninyo ang lahat nang may pagmamahal,
may matibay na paniniwala sa Diyos,
at balang araw, magtatagumpay kayo.
Anuman ang mangyari, magtatagumpay kayo.
Posible bang maging pantay?
-Sa championship? -Hindi.
-Shit. -Isa lang ang pwedeng manalo.
Halika, Pa. Halika.
Fan ako! Fan talaga. Sobrang excited ko.
Ole, ole, ole, ola
Senna, Senna
Ole, ole, ole, ola…
Pagkatapos masawi nina Roland Ratzenberger at Ayrton Senna,
nagsanib-puwersa ang mga driver para bumuo ng samahan
na nakatuon sa kaligtasan sa Formula 1.
Sa sumunod na 20 taon,
wala nang aksidente kung saan may namatay.
Binuo ng pamilya ni Ayrton Senna ang Ayrton Senna Institute
upang bumago ng mga buhay sa pamamagitan ng edukasyon.
Mula nang itatag ito noong 1994,
mahigit 36 na milyong serbisyo na ang naibigay sa kabataan
sa mahigit 3,000 siyudad sa Brazil.
Nagsalin ng Subtitle: Lawrence Arot